Diari Oficial de la Generalitat Valenciana


Sumari del DOGV 6073, del 06-08-2009 (2009/8802)

RESOLUCIÓ de 14 de juliol de 2009, de la Direcció General de Recursos Humans de la Conselleria de Sanitat, per la qual convoca un concurs de mèrits per a la provisió d'un lloc de naturalesa funcionarial, sector administració especial, grup A, llicenciat en Medicina, cap de la Unitat de Programes Internacionals de l'Escola Valenciana d'Estudis de la Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6073

Data del DOGV
:   06-08-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/8802


Data del document
:   14-07-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de juliol de 2009, de la Direcció General de Recursos Humans de la Conselleria de Sanitat, per la qual convoca un concurs de mèrits per a la provisió d'un lloc de naturalesa funcionarial, sector administració especial, grup A, llicenciat en Medicina, cap de la Unitat de Programes Internacionals de l'Escola Valenciana d'Estudis de la Salut. [2009/8802]
Atesa la necessitat de cobrir la plaça de cap de la Unitat de Programes Internacionals de l'Escola Valenciana d'Estudis de la Salut; d'acord amb el que disposen l'article 1 del Decret 71/1989, de 15 de maig, del Consell, l'article 20 i concordants del Text Refós de la Llei de la Funció Pública Valenciana, els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual aprova els barems generals dels concursos de mèrits per a la provisió de llocs de treball.
D'acord amb el que establix l'Orde de 31 de maig de 2006, de la Conselleria de Sanitat, per la qual delega per a atribucions en matèria de personal determinats òrgans de la conselleria, resolc:
Primer
D'acord amb el que preveu l'article 20.1.a del Text Refós de la Llei de la Funció Pública Valenciana, es convoca un concurs per a la provisió del lloc de treball de naturalesa funcionarial, sector administració especial, grup A, llicenciats en Medicina i altres titulacions, que s'indica en l'annex I d'esta resolució. Este concurs es fa d'acord amb les bases següents:
Primera. Participants
1r. Les persones que concursen han de tindre els requisits exigits en la llista de llocs de treball per al lloc convocat, i mantindre'ls durant tot el procés, fins al dia de la presa de possessió.
Poden participar els funcionaris de carrera de qualsevol administració pública, del grup A, sector administració especial, que tinguen els requisits de titulació per al lloc de treball que sol·liciten.
El personal amb destinació definitiva ha d'haver estat un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.
El personal en excedència voluntària per interés particular, ha d'haver estat un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
Segona. Presentació de sol·licituds
Els concursants han de presentar la sol·licitud de participació en esta convocatòria d'acord amb el model que figura com a annex II.
Les sol·licituds s'han de presentar en el termini de 15 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana, en el registre de les unitats administratives següents:
- 03455 Alacant: c/ Girona, núm. 26.
- 03966 Alcoi: plaça d'Espanya, núm. 2.
- 12536 Castelló de la Plana: c/ Hort dels Corders, núm. 12.
- 46662 València: av. Ferran el Catòlic, núm. 74.
O per mitjà de qualsevol de les formes previstes l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A la sol·licitud de participació s'ha d'adjuntar la documentació, degudament confrontada, justificativa dels mèrits que s'al·leguen. A fi de facilitar la gestió del procediment, la documentació que s'aporta ha de presentar-se en el mateix orde en què estan relacionats els apartats del barem indicat en la base tercera.
Així mateix, dins del termini de presentació d'instàncies de participació, s'ha d'adjuntar amb caràcter preceptiu una memòria el contingut de la qual ha d'adaptar-se al que disposen l'article 6, apartat D, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base tercera d'esta convocatòria. Si no es presenta la memòria en el termini indicat, el participant queda exclòs del lloc.
Tercera. Barem de mèrits
1r. Segons que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es fa d'acord amb el que s'establix en la present base:
A) Antiguitat i grau
1) Antiguitat: es valorarà a raó de 0,05 punts per cada mes complet de servicis en actiu en les distintes Administracions Públiques, fins a un màxim de 9 punts. També es computen els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
2) Grau. El grau personal consolidat pels aspirants es valora en la forma següent:
a) Grau consolidat inferior al del lloc sol·licitat: 1 punt.
b) Grau consolidat igual o superior al del lloc sol·licitat: 2 punts.
La puntuació màxima possible d'este apartat és, per tant, d'11 punts.
B) Formació
1) Titulació acadèmica
Per qualsevol títol acadèmic oficial de nivell igual o superior a l'exigit per a l'exercici del lloc de treball a proveir, exclòs el que siga necessari per a l'accés al lloc: 1,5 punts per títol, fins a un màxim de 3 punts. Només es puntua el títol o títols de major nivell, i s'entén que comprén les titulacions necessàriament prèvies per a l'obtenció del nivell superior.
2) Cursos de formació i perfeccionament
Es valoren els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
a) De 100 o més hores: 2,00 punts.
b) De 75 o més hores: 1,50 punts.
c) De 50 o més hores: 1,00 punts.
d) De 25 o més hores: 0,50 punts.
e) De 15 o més hores: 0,20 punts.
En cap cas es puntuen en este subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
En el supòsit de cursos impartits, estos es valoraran per una sola vegada, i no són susceptibles de ser valorades successives edicions d'un mateix curs.
3) Valencià
El coneixement del valencià es valora fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb l'escala següent:
a) Coneixements orals: 0,75 punts.
b) Grau elemental: 1 punt.
c) Grau mitjà: 2 punts.
d) Grau superior: 3 punts.
La valoració del coneixement del valencià s'efectua puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, en este últim cas es valora exclusivament la possessió de major nivell del requerit, a raó d'un punt per cada nivell que excedisca de l'exigit en la classificació.
4) Idiomes de la Unió Europea
Fins a un màxim de 2 punts, a raó de 0,40 punts per curs o la seua equivalència si es tracta de cicles d'Escola Oficial d'Idiomes, així com 0,40 punts per cada 12 crèdits d'idioma de la Unió Europea corresponents a un títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de formació.
La puntuació màxima possible d'este apartat B) és, per tant, d'11 punts.
C) Mèrits específics:
1) Titulacions acadèmiques i cursos de formació
a) Titulacions acadèmiques i cursos de 100 hores o mes de duració
- Màster en Salut Pública, Gestió Sanitària o diploma o mestratge en Salut Comunitària o Oficial de l'Escola Nacional de Sanitat, amb una puntuació màxima de 3 punts.
- Diplomat en Sanitat de l'Escola Nacional de Sanitat, amb la puntuació màxima de 2,5 punts
b) Altres cursos de formació superior en matèria de salut pública o d'administració sanitària impartits per universitats, col·legis professionals, i centres públics de formació d'empleats públics, d'acord amb l'escala següent:
a) de 100 o més hores: 2 punts.
b) de 51 a 99 hores: 1 punt.
c) de 15 a 50 hores: 0,5 punts.
En cap cas es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
La puntuació màxima possible d'este apartat és de 3 punts.
2) Experiència: l'experiència com a funcionari de carrera en l'exercici de llocs de treball del mateix grup, naturalesa i sector, amb funcions iguals o semblants, o amb nivells de responsabilitat iguals o superiors al del lloc al qual es concursa, es valora a raó de 0,10 punts per mes complet fins a un màxim de 3 punts.
Només per al que disposa este apartat, s'entén que el personal participant i tots els llocs de treball la naturalesa dels quals s'haja vist modificada per raó dels processos legals d'adaptació, han tingut sempre la naturalesa jurídica que tinguen en l'actualitat.
La puntuació màxima possible en este apartat C) és, per tant, de 6 punts.
D) Entrevista: l'entrevista té caràcter preceptiu i no fer-la comporta l'exclusió del lloc. El resultat de l'entrevista versa sobre el contingut d'una memòria elaborada d'acord amb el que indica l'article 6, apartat D, de l'Orde de 20 de gener de 2000, que aprova els barems generals dels concursos de mèrits, i l'extensió màxima de la qual no pot excedir els 15 folis.
La puntuació màxima per este apartat és de 3 punts.
2n. La puntuació màxima possible de tots els apartats és de 31 punts.
3r. En cas d'empat, s'adjudica el lloc al concursant que haja obtingut major puntuació en l'apartat de formació; si esta puntuació fóra també igual, es considerarà l'obtinguda per antiguitat i grau; i finalment els mèrits específics. Si persistix l'empat, s'ha d'adjudicar per sorteig.
Quarta. Puntuació mínima
Per a obtindre l'adjudicació d'un dels llocs és necessari aconseguir un mínim de 5 punts.
Cinquena. Valoració de mèrits
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.
Els mèrits els valora una comissió de valoració, la composició de la qual s'indica en l'apartat segon de la present resolució.
Sisena. Adjudicació de destinacions
L'adjudicació de la destinació es fa segons l'orde de la puntuació que s'ha obtingut per aplicació del barem assenyalat en la base tercera.
La comissió de valoració, immediatament abans de redactar la proposta de resolució, ha de posar de manifest a les persones interessades les puntuacions assignades en les distintes fases de valoració del concurs, per mitjà de la publicació en el tauler d'anuncis dels servicis centrals de la Conselleria de Sanitat.
En l'anunci s'ha de concedir un termini de 10 dies hàbils, a comptar del següent al de la seua exposició, perquè les persones interessades puguen al·legar i si és el cas justificar el que estimen pertinent davant de la comissió de valoració.
Així mateix, i només per a informació, s'ha d'inserir en la pàgina web de la Conselleria de Sanitat http://www.san.gva.es.
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General de Recursos Humans perquè la publique en el DOCV, esta publicació servix de notificació als interessats.
Setena. Desistiment, renúncia
1) Desistiment. Els concursants voluntaris podran desistir de la petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
2) Renúncia. No produirà cap efecte la renúncia de la destinació adjudicada en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, per mitjà d'un escrit dirigit a la Direcció General de Recursos Humans, entenent que renuncia a la resta de llocs adjudicats.
Per a tot açò, s'entén per convocatòries concurrents les que, en la data de finalització del termini de presentació d'instàncies d'alguna d'elles, no s'haguera publicat la resolució d'una altra.
Huitena. Cessament i presa de possessió
En la resolució del concurs s'indicarà allò que corresponga en relació amb el cessament i la presa de possessió del lloc de treball convocat a concurs.
Segon
La comissió de valoració d'este concurs està composta pels membres següents:
Titulars:
President: Joaquín Ibarra Huesa.
Vocals:
Juan Bautista Sanchis Alvarez.
Un representant del sindicat CEMSATSE, pendent de designar.
Un representant del sindicat UGT: M. Jesús Megia Sanz.
Vocal secretària: Carolina San Juan Buch.
Suplents
Presidenta: Julia Lozano Martínez.
Vocals:
Rosa Marin Torrens.
Un representant del sindicat CEMSATSE, pendent de designar.
Un representant del sindicat UGT: Francisco Dolz Sinisterra.
Vocal secretari: M. Teresa Valls Perez.
El funcionament de la comissió de valoració s'ha d'ajustar al que preveu el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
Tercer
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del jutjat contenciós administratiu de la ciutat de València, en el termini de dos mesos a comptar del següent al de la publicació de la present resolució.
València, 14 de juliol de 2009.- El director general de Recursos Humans: Jose Cano Pascual.
Annex I
- Lloc: 53969, Cap de la Unitat de Programes Internacionals.
- Organisme: Conselleria de Sanitat.
- Centre de destinació: Escola valenciana d'Estudis de la Salut.
- Classificació: F E / A 24 B
- Forma de provisió: concurs.
- Requisits: llicenciat en medicina i cicle superior d'anglés (EOI).
- Funcions: coordinar les activitats de gestió de la investigació sanitària i de programes de salut pública; representar tècnicament i assessorar en programes d'investigació desplegats en col·laboració amb organismes internacionals.